Telescopio espacial Kepler

O telescopio espacial Kepler yera un telescopio espacial lanzau por a NASA pa descubrir exoplanetas de grandaria parellana d'a Tierra que orbitan atras estrelas. Nombrau en a honor de l'astronomo Johannes Kepler, a nau espacial estió lanzada o 7 de marzo de 2009, a una orbita heliocentrica d'arrociegue terrestre. L'investigador prencipal estió William J. Borucki. Dimpués de nueu anyadas de funcionamiento, o combustible d'o sistema de control s'acotoló y a NASA anunció a suya retiro o 30 d'octubre de 2018. NASA Retires Kepler Space Telescope en a pachina web d'o JPL

Disenyau pa estudiar una parti d'a rechión terrestre d'a Carrera de sant Chaime pa descubrir exoplanetas de grandaria parellana d'a Tierra en u amán de zonas habitables y estimar cuántos d'os milars de millons d'estrelas en a Carrera de sant Chaime tienen tals planetas, o solenco suyo traste cientifico ye un fotometro que monitorea de contino o brilo d'aproximadament 150.000 estrelas d'a secuencia prencipal en un campo de visión fixo. Istos datos se transmiten a la Tierra y dimpués s'analisan pa detectar l'enfoscamiento periodico causau por as exoplanetas que cruceyan frent a la suya estrela anfitriona. Solament se pueden detectar as planetas que as suyas orbitas se veyen de canto dende a Tierra. Entre as suyas mas de nueu anyadas y meya de servicio, Kepler observó 530.506 estrelas y detectó 2.662 planetas. Kepler, the Little NASA Spacecraft That Could, No Longer Can en NYTimes.com

 Referencias 

Categoría:Observatorios espacials
Categoría:NASA